 NA KNA KAMATI ya Bunge kuhusu Biashara, Viwanda na Ushirika imetaka ripoti ya mashirika mbalimbali kuhusu kontena 49 za sukari ambayo imechukua muda mrefu kuharibiwa. Kamati ilibaini kuwa, kontena kadha zilizotakiwa kuharibiwa Mombasa bado zimehifadhiwa kwa zaidi ya miezi 19 sasa. Wakiongozwa na Mwenyekiti wa Kamati hiyo, Bw James Gakuya, wabunge hao waliomba ripoti ipelekwe kwa Kamati kwa muda wa siku 14, ili kueleza kwa nini hadi sasa kontena hizo bado ziko kwenye Kituo cha Mizigo cha Focus (CFS) na Mamlaka ya Bandari ya Kenya (KPA). Bw Gakuya alielezea hofu ya kuendelea kuhifadhi sukari hizo mbovu kufuatia kisa cha miezi michache iliyopita, ambapo sukari nyingine iliyonuiwa kubadilishwa kuwa ethanol ilitoweka na kuhofiwa kuingizwa sokoni. Mbunge huyo wa Embakasi Kaskazini aliongeza kuwa, wangependa Mamlaka ya Ushuru ya Kenya (KRA) kutoa ripoti kwa maandishi ili kueleza hatua zinazofaa kuchukuliwa baada ya bidhaa kupatikana kuwa hazifai.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  